FC Girondins de Bordeaux

FC Girondins de Bordeaux (lyh. FCGB) on ranskalainen jalkapalloseura, joka on perustettu vuonna 1881. Joukkueen jalkapallotoiminta käynnistyi pysyvästi vasta vuonna 1919. Seuran koko nimi on Football Club des Girondins de Bordeaux.

Bordeaux on voittanut liigamestaruuden kuudesti. Sen suurin saavutus kansainvälisissä turnauksissa on finaalipaikka UEFA Cupissa vuodelta 1996. Finaalissa saksalainen Bayern München oli kuitenkin parempi kahden ottelun yhteistuloksella 5–1.

Kaudella 2021-22 joukkue sijoittui Ligue 1:ssä viimeiseksi ja putosi Ligue 2:n.

 Historia 
Bordeaux perustettiin alun perin voimistelu- ja ampumaseurana. Jalkapallo-osasto perustettiin virallisesti vuonna 1919 kokeilujakson jälkeen, ja seura siirtyi ammattilaisseuraksi 22. elokuuta 1937 pelatessaan Toulousea vastaan. Seuran ensimmäinen merkittävä saavutus oli Ranskan cupin voitto vuonna 1941 Saksan miehityksen aikana, kun se voitti SC Fivesin 2–0. Sodanjälkeisenä aikana Bordeaux kehittyi nopeasti ja voitti ensimmäisen Ligue 1 -mestaruutensa heti ensimmäisellä kaudellaan pääsarjassa vuonna 1950.

 Claude Bezin aikakausi  
FC Girondins de Bordeaux eli Bordeaux oli pitkään melko näkymätön jalkapalloseura, kunnes sen historia muuttui merkittävästi 1980-luvulla. Seuran menestyksen käännekohta tapahtui, kun kiinteistöalan liikemies ja seuran entinen taloudenhoitaja Claude Bez nousi seuran puheenjohtajaksi. Bez osti seuran, jonka historiassa oli viisi peräkkäistä Ranskan cupin finaalitappiota.

Ennen Bezin johtajakautta Bordeaux oli kärsinyt lähes 30 vuoden mestaruudettomasta aikakaudesta ja joutunut pelaamaan välillä myös toisella sarjatasolla. Bez tuli tunnetuksi visionäärisenä johtajana, joka onnistui keräämään seuralle rahoitusta ja hankkimaan useita merkittäviä pelaajia, kuten Bernard Lacombe, Omar Sahnoun ja Marius Trésor. Bezin ensimmäisiä toimia oli Aimé Jacquetin nimittäminen manageriksi.

Jacquetin yhdeksänvuotisella kaudella Bordeaux vakiinnutti asemansa Ranskan huippuseurojen joukossa voittaen kolme liigamestaruutta ja kaksi Ranskan cupia. Euroopassa seura eteni kahdesti Euroopan cupin välieriin. Menestyksensä huipulla Bordeaux'n pelaajisto muodosti myös Ranskan jalkapallomaajoukkueen rungon.

 Talousvaikeudet ja uusi nousu 
Menestyksen kääntöpuolena Bordeaux ajautui vakaviin talousongelmiin ja kasvavan velkataakan seurauksena seura pudotettiin toiselle sarjatasolle vuonna 1991. Vaikeuksista huolimatta Bordeaux palasi takaisin korkeimmalle sarjatasolle jo seuraavana vuonna 1992. Ylimmälle sarjatasolle paluun jälkeen Bordeaux'ssa on pelannut monia kansainvälisesti tunnettuja jalkapallotähtiä, kuten Zinédine Zidane, Christophe Dugarry ja Yoann Gourcuff. Joukkue eteni UEFA-cupin finaaliin 1995, mutta hävisi Bayern Münchenille. Vuonna 1999 seura voitti dramaattisesti viidennen liigamestaruutensa voittamalla Marseillen kauden viimeisessä ottelussa.

2000-luvulla Bordeaux saavutti kaksi liigacupin voittoa (2002 ja 2007) sekä historiallisen "kaksoisvoiton" vuonna 2009 voittamalla sekä mestaruuden että liigacupin. Seuran viimeinen merkittävä pokaali oli Ranskan cupin voitto vuonna 2013 Evian TG:n kukistuttua tiukassa 3–2-ottelussa.

Vuonna 2015 joukkue muutti Stade Chaban-Delmasilta Nouveau Stade de Bordeaux -stadionille, jonka kapasiteetti on lähes 10 000 suurempi. Taloudellisten ja hallinnollisten vaikeuksien seurauksena Bordeaux putosi kaudeksi 2024–2025 National 2:een, Ranskan neljänneksi korkeimmalle sarjatasolle, mikä merkitsi dramaattista pudotusta seuralle, joka aiemmin oli Ranskan jalkapallon huipulla

Tärkeimmät vuosiluvut
 1881: Girondins de Bordeaux perustetaan.
 1910: Seuran lajivalikoimaan liitetään jalkapallo, joka kuitenkin lakkautetaan jo vuoden kuluttua.
 1919: Jalkapallotoiminta palautetaan henkiin.
 1937: Bordeaux'sta tulee ammattilaisseura.
 1941: Ensimmäinen Ranskan cupin voitto.
 1945: Ensimmäinen kausi pääsarjatasolla.
 1950: Ensimmäinen Ranskan mestaruus.
 1964: Ensimmäinen osallistuminen Messucupiin. Tuloksena putoaminen ensimmäisellä kierroksella Borussia Dortmundia vastaan.
 1984: Ensimmäinen osallistuminen Mestarien liigaan. Bordeaux etenee aina välieriin asti, jossa sen pudottaa Juventus.
 1987: Ensimmäinen (ja toistaiseksi ainoa) tupla: Ranskan mestaruus ja cup-voitto.
 1996: Ensimmäinen euro-finaali UEFA Cupissa. Tappio Bayern Münchenille.
 1999: Bordeaux saavuttaa viidennen Ranskan mestaruutensa.
 2002: Ensimmäinen Ranskan liigacupin voitto. Finaalissa kaatuu Lorient maalein 3-0.
 2007: Toinen Ranskan liigacupin voitto. Finaalissa Olympique Lyonnais kukistui Carlos Henriquen maalilla 1-0.
 2009: Kolmas Ranskan liigacupin voitto. Finaalissa kaatui suuryllättäjä Vannes OC maalein 4-0. 
 2009: Bordeaux saavuttaa kuudennen ja viimeisimmän Ranskan mestaruutensa.
 2013: Neljäs Coupe de Francen voitto. Finaalissa kaatui Évian TG maalein 3-2.
 2021: Espanjalais-luxemburgilainen liikemies Gérard Lopez ostaa seuran.
 2024 Seura lopetti urheilutoimintansa talousvaikeuksien vuoksi.

Saavutukset
 Ligue 1-mestaruudet: 6 (1950, 1984, 1985, 1987, 1999, 2009)
 Ranskan cup-mestaruudet: 4 (1941, 1986, 1987, 2013)
 Ranskan liigacup-mestaruudet: 3 (2002, 2007, 2009)  
 Ligue 2-mestaruudet: 1 (1992)
 Intertoto Cupin voitot: 1 (1995)
 UEFA Cupin finaalipaikat: 1 (1996)

Entisiä pelaajia

  William Ayache
  Patrick Battiston
 Joseph-Antoine Bell
  Ali Benarbia
  Philippe Bergeroo
  Caneira
  Éric Cantona
  Marouane Chamakh
  Denílson
  Didier Deschamps
  Raymond Domenech
  Dominique Dropsy
  Cristophe Dugarry
  Jean-Marc Ferreri
  René Girard
  Alain Giresse
  David Jemmali
  Manfred Kaltz
  Wim Kieft
  Bernard Lacombe
  Bixente Lizarazu
  Dieter Müller
  Kiki Musampa
  Stéphane Paille
  Jean-Pierre Papin
  Pauleta
  Uwe Reinders
  Ricardinho
  Alain Roche
  Enzo Scifo
  Gérard Soler
  Jean-Christophe Thouvenel
  Jean Tigana
 20px|Tšad Nabatingue Toko
  Marius Trésor
  Philippe Vercruysse
  Marc Wilmots
  Sylvain Wiltord
  Zinédine Zidane

Entisiä päävalmentajia

1980  Raymond Goethals
1980–2/1989  Aimé Jacquet
2–5/1989  Didier Couécou
1989–8/1990  Raymond Goethals
8–9/1990  Gernot Rohr
9/1990–1991  Gérard Gili
1991–1992  Gernot Rohr
1992–1994  Rolland Courbis
1994–3/1995  Toni
3–5/1995  Éric Guérit
1995–2/1996  Slavoljub Muslin
2–5/1996  Gernot Rohr
1996–1997  Rolland Courbis
1997–1/1998  Guy Stéphan
1/1998–10/2003  Élie Baup
10/2003–2005  Michel Pavon
2005–2007  Ricardo Gomes
2007–2010  Laurent Blanc
2010–5/2011  Jean Tigana
2011–2014  Francis Gillot
2014–3/2016  Willy Sagnol
3–6/2016  Ulrich Ramé
2016–1/2018  Jocelyn Gourvennec
1–8/2018  Gus Poyet
8/2018–3/2019  Éric Bedouet &  Ricardo Gomes
3/2019-2020  Paulo Sousa
2020–2021  Jean-Louis Gasset
2021–2/2022  Vladimir Petković

 Lähteet 

 Aiheesta muualla 
 Joukkueen viralliset sivut 
 Ultramarines -kannattajaryhmä 
 Girondins4Ever 
 Go Bordeaux 
 WebGirondins.com 
 Girondins33.com 

Bordeaux, Girondins de
Luokka:Vuonna 1881 perustetut urheiluseurat
Luokka:Bordeaux’n urheilu